Държавен вестник, бр. 87, 2002 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  87
МИНИСТЕРСТВО НА ТРУДА
И СОЦИАЛНАТА  ПОЛИТИКА
МИНИСТЕРСТВО
НА ЕНЕРГЕТИКАТА
И ЕНЕРГИЙНИТЕ РЕСУРСИ
ИНСТРУКЦИЯ № 3
от 3 септември 2002 г.
относно реда за снабдяване с твърдо гориво
през отоплителен сезон 2002—2003 г.
Чл. 1. С тази инструкция се определя редът
за отпускане, снабдяване и разплащане на це-
левите помощи за отопление за лицата и се-
мействата, правоимащи по смисъла на чл. 15 от
Правилника за прилагане на закона за социал-
но подпомагане, отопляващи се с твърдо гори-
во през отоплителен сезон 2002—2003 г.
Чл. 2. Общинските служби за социално под-
помагане (ОССП) приемат молби-декларации
за отпускане на целева помощ на основание
чл. 15 от Правилника за прилагане на Закона за
социално подпомагане от лицата, отопляващи
се с твърдо гориво, считано от 1 септември 2002 г.
Чл. 3. (1) Ръководителят на ОССП издава
решението, с което се разрешава отпускане на
помощта, в два еднообразни екземпляра.
(2) Екземпляр от решението се подпечатва с
печата на съответната ОССП и се връчва на пра-
воимащото лице срещу подпис заедно с три едно-
образни екземпляра приемателно-предавателен
протокол по образец съгласно приложението.
(3) При връчване на решението по ал. 1 пра-
воимащото лице се уведомява в писмена форма
за номера от НДР и БУЛСТАТ на съответната
ОССП.
Чл. 4. Правоимащото лице представя реше-
нието за отпускане на целева помощ на избран
от него дистрибутор на твърдо гориво заедно с
трите екземпляра на приемателно-предавател-
ния протокол.
Чл. 5. (1) Дистрибуторът издава проформа-
фактура за предоставяне на твърдо гориво на
стойност 150 лв.
(2) В проформа-фактурата се вписват:
1. номер от НДР и БУЛСТАТ на съответна-
та ОССП;
2. вид на твърдото гориво, количество и
стойност;
3. номер на решението на ОССП за отпуска-
не на помощта;
4. трите имена на правоимащото лице и ЕГН;
5. име, номер от НДР и БУЛСТАТ на дист-
рибутора.
Чл. 6. (1) На правоимащото лице се предос-
тавя посоченото в проформа-фактурата коли-
чество твърдо гориво, попълват се трите екзем-
пляра на приемателно-предавателния протокол,
подписват се от страните и се подпечатват с
печата на дистрибутора.
(2) Единият екземпляр от приемателно-пре-
давателния протокол се предава на правоима-
щото лице, а останалите два екземпляра оста-
ват при дистрибутора.
Чл. 7. (1) Дистрибуторът изпраща в съответ-
ната ОССП заявка за превеждане на сумите по
проформа-фактурите до 5-о число на месеца,
следващ този, през който е предоставено твър-
дото гориво.
(2) Към заявката по ал. 1 се прилагат:
1. опис на издадените проформа-фактури;
2. проформа-фактурите с приложен към тях
екземпляр от съответния приемателно-преда-
вателен протокол.
Чл. 8. Общинската служба за социално под-
помагане извършва проверка на представения
опис и изготвя обобщена справка за заявените
средства и заявка за 20 на сто от сумата, които
изпраща в Националната служба за социално
подпомагане до 10-о число на месеца, през кой-
то са получени заявките по чл. 7.
Чл. 9. Националната служба за социално
подпомагане превежда заявените от ОССП сред-
ства в 5-дневен срок от получаване на заявката.
Чл. 10. Общинската служба за социално под-
помагане превежда на дистрибуторите сумите
по чл. 9 по банков път в 3-дневен срок от полу-
чаването им.
Чл. 11. За всяко едно от плащанията дистри-
буторът издава оригинална фактура на съот-
ветната ОССП за стойността на банковия пре-
вод до пет дни след извършване на плащането.
Чл. 12. Неразплатените суми към дистрибу-
торите до 31.ХII.2002 г. се погасяват до
28.II.2003 г., а разплащането на дължимите суми
за 2003 г. се извършва до 30.IV.2003 г.
Допълнителна разпоредба
§ 1. По смисъла на тази инструкция “дистри-
бутор” е всеки търговец, който извършва про-
дажби на дребно на твърдо гориво на територи-
ята на страната.
Заключителна разпоредба
§ 2. Инструкцията се издава на основание § 3
от заключителната разпоредба на ПМС № 183
от 2002 г. за изменение и допълнение на пра-
вилника за прилагане на Закона за социално под-
помагане, приет с Постановление № 243 на Ми-
нистерския съвет от 1998 г. (ДВ, бр. 81 от 2002 г.).
Министър на труда и социалната политика:
Лидия Шулева
Министър на енергетиката и енергийните
ресурси: Милко Ковачев
Приложение към чл. 3, ал. 2
ПРИЕМАТЕЛНО-ПРЕДАВАТЕЛЕН
ПРОТОКОЛ
Днес, ..................200 ... г., ......................................................,
(дата)
(трите имена на представителя
на фирмата)
представител на фирма ........................................................
БУЛСТАТ ......................., № от НДР. ................................
предаде на ............................................, ЕГН ......................,
(трите имена на право-
имащото лице)
л.к. № .............., изд. на ...................., адрес ......................,
.......................
................................. на стойност ........ лева.
 (количество)  (вид твърдо гориво)
Общинска служба за социално подпомагане .................
БУЛСТАТ ..........................., № от НДР ..............................
Приел: .......................
Предал: ............................
(подпис)
(подпис и печат)
49980